ไปคอนเสิร์ตมาแล้วหูอื้อค่ะ วันต่อมามีเสียงในหูตลอดเวลา เป็นได้2วันเลยไปหา ให้ยามาทานและนัดให้ตรวจกับหู มันจะหายไปมั้ยคะ เรามีโอกาสจะประสาทหูเสื่อมมั้ยคะ
 การที่หูอื้อ มักเกิดจากการได้ยินเสียงดังเป็นเวลานานๆ จนทำให้ประสาทหูและแก้วหูบวม ตรงหูชั้นกลางที่จะมีกระดูกเล็กๆ 3 ชิ้น รูป ฆ้อน ทั่ง โกลน ที่รับแรงสั่นสะเทือนจากแก้วหูแปรเปลี่ยนเป็นกระแสประสาทไปสู่สมอง ส่วนที่ตีความหมายของเสียงต่างๆ ออกมา ให้เราเข้าใจได้ ถ้าได้รับเสียงดังๆเป็นเวลานานๆ แต่ไม่นาน ไม่ทุกวัน ประสาทหูที่มีหน้าที่นำกระแสประสาทอาจทำหน้าที่ได้ไม่ตรงตามปกติ และแก้วหูอาจบวมได้ นอกจากนี้ แรงดันในหูชั้นกลาง ที่มีทางติดต่อกับในช่องปากเพื่อระบายแรงดัน ถ้าช่องนี้ (Eustachian tube) เกิดบวมจากการเป็นหวัด ก็ทำให้ปรับแรงดันเสียไป ก็ทำให้เกิดหูอื้อได้เช่นกัน ยังไม่ต้องกังวลมากครับ เพราะส่วนใหญ่อาการหูอื้อที่ไม่ได้รับบาดเจ็บรุนแรง จะหายได้เอง บาดเจ็บรุนแรงได้แก่ การโดนตบบ้องหู หรือเสียงระเบิดใกล้หู เป็นต้นทำให้แก้วหูทะลุ แต่ถ้าเกิดได้ยันเสียงดังนานๆ เช่นคนงานที่คุมเครื่องจักร จะ หูอื้อ หรือไม่ได้ยินเสียงในช่วงความถี่สูงๆ บางรายมีขี้หู Ear wax มากก็ทำให้หูอื้อ การได้ยินลดลงได้ ถ้าดูดหรือแคะขี้หูออก อาการก็จะหายทันทีสรุป ว่า โอกาสที่หูจะกลับมาได้เหมือนเดิมมีสูง คงไม่ถึงกับประสาทหูเสื่อมครับ แต่ถ้า ยังคงไปฟังคอนเสิร์ต บ่อยๆอยู่อีก มีโอกาสที่ประสาทหูจะเสื่อมและเซลล์รับเสียงจะตายแบบถาวรได้ครับ จึงควรงดไปในที่มีเสียงดังเกิน 70 เดซิเบล